Henricus Letta

Henricus, vulgo Enrico Letta (natus die 20 Augusti 1966) est vir politicus Italicus Factionis Democraticae. Ab anno 2013 usque in 2014 primo ministro Italiae functus est.

Henricus Letta Pisis natus est, patre mathematico universitatis, matre Sarda e stirpe Tuscano. Argentorati partim educatus, apud universitatem urbis natalis eruditus est. Sodalis fuit Christianorum democraticorum, deinde successoris populi Italici factionis, denuo factionis democraticae cuius inter conditores fuit anno 2007. Legatus est ad parlamentum Italicum a die 30 Maii 2001 usque ad 23 Iulii 2015, etiam ad parlamentum Europaeum ab 14 Iunii 2004 ad 10 Aprilis 2006. Minister a rebus Europaeis a die 21 Octobris 1998, minister ab industria ab 22 Decembris 1999 usque ad 11 Iunii 2001 meruit, primo ministro Maximo D'Alema. Ipse primus minister creatus est die 28 Aprilis 2013, sed die 22 Februarii 2014 id officium recusavit.

 Bibliographia 
 "Pisano, milanista, baby-ministro. Ecco chi è Enrico Letta, l'eterno "giovane" del Pd" in Libero quotidiano (24 Aprilis 2013)
 "Enrico Letta: la bio del giovane dalla grande esperienza (FOTO)" in L'Huffington Post (24 Aprilis 2013)

 Nexus externi 

 Situs privatus
 Brevis biographia apud Parlamentum Europaeum

Categoria:Praesides Consilii Ministrorum Italiae
Categoria:Nati 1966
Categoria:Homines vivi
Categoria:Alumni Universitatis Pisanae
Categoria:Legati Parlamenti Europaei